Ցավոք սրտի, պատերազմը թվում է անխուսափելի: Թե երբ կլինի, ամերիկացիները լավ խոսք ունեն, ասում են՝ «ոչ թե եթե, այլ՝ երբ»: Իմ կարծիքով՝ պատերազմի կանխման միակ ճանապարհը դա մեր երկրում կարգ ու կանոնի հաստատումն է, բանակը թալանչի գեներալներից մաքրելը, նրանց պատժելն ու ունեցվածքը բռնագանձելը՝ հօգուտ հենց նույն բանակի: Այսինքն՝ եթե մենք ունենանք արդար, բոլոր առումներով ուժեղ երկիր, դա կապահովի խաղաղությունը: Եթե լինենք թույլ, բնականաբար, Ադրբեջանը գայթակղության կգնա՝ պատերազմի միջոցով խնդիրը լուծելու: